text: Sønderjyderne skåler ved sommerens vinfestival
  06 august 2016 kl. 11.28
  Lørdag popper de sidste propper på Christiansfeld Vinfestivals sidste dag. Det er niende gang, at festivalen løber af stablen.  
  Skål! Sådan lyder det i weekenden på Prætorius Torv i Christiansfeld.  
  For niende gang er den gamle bykerne nemlig blevet omdannet til et lille vinmarked, hvor der er mulighed for at smage alverdens forskellige vine.
  En af deltagerne er Birgit Scrøder fra Christiansfeld, der har brugt anledningen til at samle en gruppe nuværende og tidligere borgere fra Christiansfeld. Skål! 
  Det er blandt andet vine fra Sydtyskland, Australien, Italien og Frankrig, man har mulighed for at smage ved årets festival.   
  Stemningen på torvet i Christiansfeld er Riverside City Jazzband med til at levere.
  Christiansfeld Vinfestival løber fra den 4. august til den 6. august.
  
  